paragraph_text: U europskom društvu pojavio se 1710. godine, po izgledu u već zrelim godinama. Navodno je došao iz Ugarske, bio je imućan, govorio je mnogo jezika, svirao violinu i slikao pa je privukao zanimanje visokog društva.Black, Jonathan, Tajna povijest svijeta, str. 360. U Veneciji se upoznao s francuskim skladateljom Rameauom, bio je osobni poznanik Madame de Pompadour i samog kralja Luja XV., za kojeg je obavio diplomatske misije u Moskvi, Istanbulu i Londonu. Također, poznavao je Voltairea, Horacea Walpola i Casanovu.